# 5. Conclusión

# Chegada

Agora que xa temos os nosos traballos finais feitos e expostos, chega o momento de facer unha reflexión sobre todo o que aprendemos neste proceso.

Seguramente, despois do traballo feito, comprendedes mellor a importancia investigar o pasado e atesourar os coñecementos que forman parte da Historia da Humanidade.

Na recta final desta viaxe, temos que revisar o traballo realizado, tanto individualmente como en grupo, e os contidos que aprendemos. Esta revisión permitiravos valorar todo o voso traballo e o voso proceso de aprendizaxe, e algo moi importante, reflexionar para mellorar o voso rendemento á hora de enfrontarvos a outras tarefas ou retos.

A seguinte infografía axudaravos a recordar todo o aprendido:

## Lectura facilitada

Agora que xa rematamos os nosos traballos e os expuxemos, é momento de pensar en todo o que aprendemos.

Grazas ao esforzo realizado, seguramente comprendes mellor:

A importancia de investigar o pasado.
A necesidade de coidar os coñecementos da Historia da Humanidade.

Antes de rematar esta actividade, temos que:

Revisar o traballo feito, tanto de maneira individual como en grupo.
Repasar os contidos que aprendemos.

Esta revisión axudarache a:

Valorar o teu esforzo e aprendizaxe.
Reflexionar para mellorar en futuras tarefas e retos.

# Posta en común

Chegou o momento da posta en común. Despois de rematar os retos e facer a vosa reflexión individual e como grupo, toca presentarlle o voso traballo e o proceso de aprendizaxe que vivistes ao resto da clase. Para isto, emprega as reflexións do diario de aprendizaxe do apartado 4.

Logo, despois de ver as reflexións do resto dos grupos, cubride os apartados correspondentes da fase 5 do diario de aprendizaxe.

## Lectura facilitada

Chegou o momento de poñer en común o que aprendestes.

Primeiro, presentade á clase:

O voso traballo.
O proceso de aprendizaxe que vivistes como grupo.

Para preparar esta presentación, usade as reflexións do diario de aprendizaxe do apartado 4.

Logo, escoitade as reflexións dos outros grupos.

Finalmente, cubride os apartados da fase 5 do diario de aprendizaxe.

Páxina 29 de 32

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)